
Lederspalten

Kjære medlemmer og lesere.

En ganske våt og regntung sommer er snart over, men jeg håper likevel dere har hatt det fint etter sommer-treffet ved Hurdalsjøen.

 

Det var nok et meget vellykket treff på Hurdalsjøen Hotell, og vi hadde kjempeflott vær hele uken. De fleste badet nesten hver dag i det deilige vannet like ved hotellet. Barna trivdes godt og de hadde egne aktiviteter mens foreldrene var på likemannskurset. 

Nasjonalt senter for hørsel og psykisk helse, NSHP, enhet for voksne hadde et innlegg der de fortalte om senteret generelt og hva/hvordan de jobber der.  For de som var med på kurset hadde ventet noe mer enn å høre om senteret generelt. De ville helst vite mer om situasjonens hverdag ang. psykisk helse, og om hvordan dagene er i dag for syns - og hørselshemmede/ døvblinde å leve i dagens samfunn. Videre hvordan man kan være et medmenneske i den samme båsen. Jeg tror at dette vil bli et nytt tema til det neste sommertreffet. Der kan man eventuelt gå litt dypere inn i psykisk helses hverdag.

 

Nasjonalt kompetansesystem for døvblinde – Koordineringsenhet ved leder Solveig Ervik tok opp et spennende tema der hvor det kom ganske mange spørsmål i forbindelse med en spørre - undersøkelse som blir sendt ut til syns – og hørselshemmede/døvblinde.

 

Det har vært sommerferie og kontoret har vært stengt i en måned. Jeg har vært langt unna datamaskinen og tatt ferie jeg også. På denne tiden er det stille, men jeg har fått en del meldinger fra medlemmer som bare ville ta en liten prat, og det er jo bare hyggelig.

Nå har jeg åpnet PCèn og der strømmet det inn 100 e-poster, så jeg har ikke fått tid til å gå gjennom alle sammen. Men det som fokuserer meg mest nå er LSHDBs 20 års jubileum og at vi skal prøve feire det ordentlig. 

Nå framover blir det hektisk på kontoret siden det er mye som skal forberedes, og ikke minst legge planer for 2010. 

 

Kontoret er nå åpent annen hver onsdag (partall dato), torsdag og fredag, men vær obs. på at det er ikke alltid kontorfullmektigen er på kontoret de dagene, hun kan være på møter eller andre oppdrag for LSHDB.

 

Ha en kjempefin høst. Husk å sende noen varme tanker til oss i styret som skal jobbe mye for LSHDB fremover, ikke minst til vår gode kontorfullmektig.

 

Sensommerlig hilsen fra       

Åshild Johansen

Forbundsleder

Nytt Forbund og 50års jubilant

Forbundet Sveriges Døvblinde (FSDB)

 

Av Åshild Johansen

I februar i år fikk LSHDB en invitasjon av FSDB til å feire deres 50 års jubileum i Sverige fra 4. til 7. juni 2009. Det var en stor overraskelse for LSHDB som fikk innbydelsen og anledning til å være med å feire FSDB. 

 

Jeg fikk det ærefulle oppdraget med å representere LSHDB, og denne helgen var det unikt og hyggelig for meg å delta i FSDBs første Kongress og jubileums feiring. 

 

Fra 1. januar 2009 skiftet de navn fra Forening til Forbundet Sveriges døvblinde og de lokale foreningene er blitt til regionale foreninger som er underlagt forbundet.

 

Jeg ble godt mottatt av Forbundsleder Pontus Degsell og Linda Eriksson på Hotellet Utsikten Meetings som ligger i Nynæshamn, ca 40 minutters reise fra Stockholm. Der ble vi ble godt kjent med mange av de som deltok i Kongressen og jubileet.

 

Kongressen ble godt gjennomført av en profesjonell møteleder som ble valgt av Kongressen og med spennende og viktige saker fra sakslisten. Det kom inn 7 store forslag og jeg ble overrasket over at sakene gikk greit gjennom med noen få kommentarer. 

 

FSDBs framtidige arbeidsplan på nesten 17 sider er et godt bevis på hvordan de jobber. Dette kan leses mer om på FSDBs hjemmeside. 

 

Videre har FSDB et nært samarbeid med døvblindeorganisasjoner i Latin-Amerika og Sør-Afrika der de har prosjekter som pågår. 

 

Pontus Degsell ble valgt som forbundsleder og Linda Eriksson som nestleder. De andre styremedlemmene var både nye og gamle. Det er en stor glede for LSHDB og vi håper på utvidet samarbeid med dem i fremtiden.

 

Før selve feiringen av jubileet var det FSDBs historie gjennom 50 år som ble fortalt av Stig Ohlson, Mona-Britt Broberg og Lena Kung. Det var meget interessant å høre hvordan de arbeidet for sine rettigheter og tilgjengelighet i samfunnet gjennom mange år, og fortsatt kjemper de for sine rettigheter. Selve jubileumsfeiringen gikk med til kåringen av 2 æresmedlemmer og mange flere taler. Vi måtte ta en pause fra talene for gallamiddagen ventet på oss. Feiringen forsatte utover kvelden med taler og med litt tid til dans og hyggeprat.

 

De personene som ble æresmedlemmer synes jeg fortjente det.

Kjerstin Møller, som har forsket på ”Impact on participation and service for persons with deafblindness” (Effekt på deltakelse og tjenester for personer med døvblindhet). Det handler om døvblindes begrensninger av aktiviteter, innskrenkning av delaktighet og skjødeløshet.

 

Lena Gøransson er den andre personen som har vært aktiv innom arbeidet blant døve og døvblinde og har vært prosjektleder for prosjektet som utveksler service eller hjelp og rettigheter til personer med døvblinde i Region Skåne.

 

Jeg skulle ønske at vi også i Norge hadde noen slike mennesker som jobber for døvblinde utad og viser til rettigheter og inkludering i samfunnet. Det er ikke så lett for oss å kjempe for våre saker selv. Kanskje har vi noen her i Norge?

 

FSDBs gave fra LSHDB var en fruktskål av keramikk inngravd med organisasjonens navn og 50 år – 2009.

 

En uforglemmelig kongress og flott jubileumsfest. Takk til FSDB.

 

LSHDBs sommertreff, Hurdalsjøen Hotel

Av Birgit Hagerupsen 

Årets sommertreff ble i år holdt 22. - 29. juni på Hurdalsjøen Hotel, et flott, naturskjønt sted, ved Hurdalsjøen. Grønt plen, blomsterbusker og flott entre møtte oss som kom til hotellet, gående og kjørende. 

 

Vi var ca 45 deltakere som møtte forventningsfulle opp ved hotellet sammen med barna, ektefeller og ikke minst tolk/ledsagere, så vi var totale ca 110 på sommertreffet. 

 

Middagen ble servert, men det ble en laaang kø foran buffetbordet, og det førte til at de fleste ikke fikk spist før en time senere. Det ble heldigvis en løsning i dagene fremover, der vi slapp slike køer ved hvert måltid. 

 

Etter middagen var vi i hovedsalen, der forbundslederen ønsket oss hjertelig velkommen til sommertreffet, og det ble ellers gitt ut praktisk informasjon og program i løpet av oppholdet. 

 

Det var fint vær ute, og noen av oss kjente temperaturen i vannet, og syns det var for kaldt å bade i. 

 

Tirsdagen og onsdagen var det likemannskurs, der NSHP, Nasjonalt senter for psykisk helse, orienterte om senterets virksomhet og hva de tilbyr hjelp innenfor psykisk helse for døve og døvblinde i Norge, og Koordineringsenheten v/Solveig Ervik, fortalte om dets virksomhet. 

 

Jeg ble veldig skuffet over foredraget ved NSHP, fordi jeg har jo forventet at de skulle ta opp typiske problemer i samfunnet; angst, depresjon og andre plager. Men nei, det ble bare fortalt om senteret og dets virksomhet. 

 

Jeg håper at LSHDB sentralt kan invitere en psykolog ved neste likemannkurs der vedkommende kan fortelle om typisk generelle problemer i samfunnet og hvordan vi kan forebygge slike problemer eller der hvordan vi kan hjelpe likemenn som havner i samme situasjon.  

 

Torsdagen var det aktiviteter i Hurdalsjøen, en knallflott og varmt vær, først på formiddagen fikk vi prøvd oss ut på kanoturen. Jeg og en ledsager tok en flott kanotur i Hurdalsjøen, i det herlige været. Etterpå tok vi en svømmetur i vannet, og det var ikke så verst badetemperaturer, mye bedre enn på mandagen. :-) 

 

Det var også tilbudt en båttur med en snekke, en såkalt trebåt som ble brukt som redningsbåt for mange år siden, der har jeg satt i og kost meg på turen etter lunsjen. 

 

Mange var fornøyde med aktiviteter denne torsdagen, siden været var på det beste! Mange benyttet tiden ved å bade i vannet og sole seg. 

 

Fredagen var det fridag, og de fleste benyttet dagen ved å ta en skikkelig bytur i hovedstaden, Oslo. De besøkte Operaen, til deres fornøyde øyne, selv om Operaen ikke var helt vennlig for synshemmede, spesielt ute på taket. Ellers benyttet de også handleturen i kjøpesentre og ved Aker Brygge. 

 

Jeg og noen døvblinde benyttet dagen ved å gå tur på fjellet og bestige Akershus høyeste punkt, Fjellsjøkampen, 812 meter over havet. Det var like flott vær som på torsdagen, og vi gledet oss å ta fatt på fjellturen. Da vi var der, fant vi ut at vi ville gå den lengste stien, men det var myrer overalt. Vi slet og strevde oss å komme oss over myrer og prøvde å finne ut hvor det ble av turstien. Vi har iallfall nesten gått oss ville, men takket være en god oppmerksom tolk som lette etter stien og endelig fant vi den riktige stien. I mellomtiden benyttet jeg og et par den ledige stunden ved å bade i et kaldt fjellvann. Det var bare herlig, som sola stekte oss i den varme dagen. 

 

Så gikk vi fortsatt og endelig besteg vi Akershus høyeste punkt; Fjellsjøkampen. En flott utsikt i det flotte været. Vi benyttet tiden ved å spise etterlengtet mat og drikke. Vi slappet av der i vel ca en time, så valgte vi den korteste stien nedover, og endelig var vi hjemme, etter en flott og topp tur, der vi etterpå fikk vite at vi har gått på feil sti, der vi jo har gått på skiløyper, ikke vanlig tursti, så ikke rart at det var jo mye myrer der. He he, men pytt i det, uansett var vi fornøyd med turen! 

 

Lørdagen var det også aktiviteter i vannet, der vi kjørte i båt over til Haraldvangen, der vi fikk prøvd oss på tubekjøringen. Utrolig morsomt, og alle, særlig barna, frydet seg!! Ellers benyttet mange tiden ved å kose seg i sola og bade i det herlige vannet. 

 

Etter lunsjen var det båttur, og noen benyttet turen i båten, mens andre slengte seg ut på stranden og solte seg og badet i det herlige vannet. Det var så herlig og flott å være ute i det flotte og varme sommerværet. 

 

Søndagen var det rebusløp, og vi ble delt i mange grupper. Åshild, vår kjære forbundsleder, var utrolig flink og kreativ og laget noe morsomt og spennende til rebusløpet. Vi frydet oss over å være med i rebusløpet tross varmen i det herlige og flotte været. Det var en del spørsmålkonkurranser, gjetteleker, puslespill og sudoku og vannballongkast. 

 

Om kveldene var det sosialt samvær med underholdning hver kveld, vi takket spesielt styret som laget morsomme underholdning for oss hver kveld, og det bidro til flott samvær blant oss, der vi kom tett sammen. 

 

Barna stakk selvsagt med seieren etter rebusløpet og ble glade at de fikk mange godteri som premier. :-) 

 

Mandagen var det hjemreise, og alle var fornøyd med sommertreffet. Det var et meget vellykket sommertreff, og vi deltakere takket LSHDB sentralt for et flott gjennomført sommertreff

Nye t-skjorter for tolker

Av Kjell R. Johnsen 

I Tolkeavisas sommernummer kunne man observere at Tolkeforbundet annonserte spesielle sorte t-skjorter til salgs.  Disse t-skjortene er spesiallaget for tolker som ønsker å gjøre bruk av dem.

 

Fra Tolkeforbundets leder Inger Lise Vincent fikk jeg opplyst følgende: Det er ikke ment som uniform. En tolk skal alltid kle seg etter anledningen. Om det er bryllup, begravelse, rettssak eller møte i borettslaget. Disse T-skjortene ble trykt opp etter ønske fra en del tolker. De gir litt reklame og inntekt for forbundet også.

 

Noen bruker de nye t-skjortene på jobb om de passer inn i oppdraget, andre bruker de til andre ting slik de gjør med de andre t-skjortene sine. Men når vi først skulle lage og selge t-skjorter, måtte de lages slik at de kunne brukes til tegnspråktolking for de som ønsket det. Det er en frivillig sak og både kjøpe de og å bruke de. Men mange liker å bruke de på fritidsoppdrag, fordi det synliggjør at man ikke er en vanlig deltager på aktivitetene.

 

T-skjortene har påtrykket logo.

Denne logoen er plassert i siden av magen under den ene armen, og den andre er mye mindre på armen/skulderen. De er diskret plassert for ikke å være forstyrrende. Selve logoen er i en grønn farge med tekst Tolkeforbundet i hvit skrift. Det som er grønt er en sirkel som snirkler seg innover som en spiral,

men ikke sirlig spiral, den går litt usymetrisk i snirkler innover. det skal forestille en strøm, altså budskap som kommer inn i øret, blir omdannet, og kommer ut i igjen i ny drakt. 

 

Folk som ser en tolk som bruker denne t-skjorten vil nok synes den er fin og ser profesjonelt ut. Ikke noe tegning av hender eller ører.

 

Den er å få i dame innsvingt modell og herremodell, både med kort erm og lang erm. Den til herrer er også med tenniskrage. Og de finnes kun i sort.

 

Ved hjelp av haptisk kommunikasjon vil nok døvblinde brukere få en klar illustrasjon av hvordan de nye t-skjortene ser ut og at logoen avspeiler seg tydelig symbolikken i tolkens arbeid på en fantasifull og smakfull måte.

 

Brukerne vil nok etter hvert bli oppmerksom på innslaget av de nye t-skjortene i døvblindemiljøet.

 

Tolke og ledsagertjenesten for døvblinde

Av Liv Finnestad 

Hvordan hadde døvblinde mennesker hatt det i gamle dager og før FNDB ble stiftet 13.oktober 1957? Døvblinde mennesker hadde det forferdelig. Den verdens berømte døvblind Helen Keller besøkte norske døvblinde på FNDBs 2.sommerstevne i 1957. Hun oppfordret norske døvblinde til å danne egen forening. Døvblindeblitte stiftet foreningen for døvblinde 13.oktober 1957. Etter den startet døvblinde-arbeid kamp med myndigheter beste for døvblinde gjennom mange år, gjennom årene frem til i dag. FNDB har lagt mye arbeid beste for døvblinde, bygget flere, blant annet tolke og ledsager for døvblinde.


Norges Døveforbund opprettet utdanning tolk for døve i 1977. FNDB opprettet utdanning tolke og ledsager for døvblinde først i 1982, men kvalitet var forskjellige, så utdanning tolke og ledsager på nytt i 1990-tallet.
I dag har norske døvblinde mange dyktige og kvalifiserte tolker og ledsagere som mange døvblinde er fornøyd med. Selv er jeg veldig fornøyd med det. Jeg begynte å bruke tolk for døve i 1980-tallet. Senere brukte jeg tolk/ledsager i 1985 da der kom flere nyutdannede tolk/ledsagere. FNDB arbeidet og arbeider i alle årene frem til i dag, men målet er ikke nådd. FNDB arbeider fremdeles for tolk/ledsagere. Døvblinde betaler for en tolk/ledsager når døvblinde reiser til utlandet, og det er galt og urettferdig. FNDB arbeider for "Nasjonalt standard for tolketjenesten" i lengre tid og er det fremdeles. Jeg fikk høre at LSHDB samarbeider med FNDB og andre organisasjoner om at vi døvblinde skal slippe å betale reise og opphold for tolk/ledsager når vi skal reise utenlands. Det er godt, og jeg er glad for det.


Jeg kan fortelle at jeg har opplevd; Jeg var i Syden sammen med familien, og jeg trengte to tolk/ledsagere. Jeg betalte kr.11.575,-for en tolk julen 2005/2006. Jeg søkte NAV om å dekke utgifter jeg betalte, men jeg fikk avslag. Jeg sa til NAV at det var galt og urettferdig at døvblinde betaler for to, en tolk og en bruker når de reiser til utlandet, gratis når de reiser i Norge. De på NAV var enig med meg, men det var opp til RTV å avgjøre.


Jeg var på Færøyene sammen med min mann på ferie sommeren 2006, og jeg trengte to tolk/ledsager, på Island sommeren 2007 og på Shetland sommeren 2008. Min mann og jeg skaffet penger til en tolk disse tre sommerne, og det gikk greit. Det blir ingen utenlandstur for oss i år. Jeg har lyst til å reise til Afrika sammen med familie og besøker min svigerdatter sitt fødeland og hennes familie, men jeg vil vente til døvblinde slipper å betale for tolk. Jeg ser og hører at mange døvblinde vil kjempe til myndigheter om å slippe å betale for tolk når de reiser til utlandet. 

 

Dere kan klage til RTV og viser til at det er galt og urettferdig at døvblinde mennesker betaler for to. Det blir spennende fremover.

 

GPS – hva står det for? 

Av Kjell R. Johnsen 

Bokstavene GPS står for Global Positioning System. Det er faktisk 24 satellitter ute i rommet som sender signaler inn til jorden og som gjør disse dingsene i stand til å finne ut hvor de er. . . 

 

Det høres fascinerende ut for oss som er blinde og som har hørselsrest. Tidligere har jeg lagt merke til at bilister bruker GPS. Installering av et slikt apparat er ikke billig, men nyttig når man skal orientere seg. Jeg har en venn som er tegnspråkbruker og døv, da han skulle komme ut til min bostedadresse, ba han om min posisjon. Dvs. slik man gir skipposisjon i havet. 

 

I fjor var jeg på LSHDBs julebord på Lørenskog der det var en leverandør av GPS som viste meg et slikt apparat. Han kunne fortelle meg at man nå kan få norsk tale. Videre viste han meg at jeg kunne plugge inn teleslynge som igjen er knyttet til høreapparatets telespole. 

 

La meg sammensette dette tilbudet slik: 

Bruk av GPS (Global Positioning System) bør inngå som en naturlig del av mobilitetsopplæring, på lik linje med opplæringstilbud i bruk av hvit stokk, ledsagerteknikker eller bruk av kikkert eller digitalt kamera. GPS er et minst like aktuelt hjelpemiddel for svaksynte som for blinde. Noen GPSer og bruksmåter kan egne seg best for svaksynte, mens andre egner seg best for blinde. 

 

Introduksjonen av GPS bør fortrinnsvis komme i etterkant ved opplæringen i ledsager-, beskyttelses– og stokkteknikker. Dette er ferdigheter som brukeren bør mestre relativt godt for i tillegg å kunne nyttiggjøre seg GPS ved mobilitet. En GPS vil aldri kunne erstatte en hvit stokk eller en førerhund. Det er kun et tilleggshjelpemiddel som brukes for å lette orienteringen. Det ligger begrensninger i selve GPS-systemet som gjør at man ikke får en helt nøyaktig posisjon. Den kan variere med rundt 10 meter i hver retning. I tillegg kan det være feil i kartene som brukes, og kartene har også en del begrensninger siden de først og fremst er laget for personer som kjører bil. Gangveier og stier mangler derfor i de fleste tilfellene. Siden flere og flere mobiltelefoner får innebygd GPS, kan man regne med at kartene kommer til å bli mer tilpasset til fotgjengere etter hvert. 

 

For at en GPS skal greie å finne ut hvor man er, må den ha kontakt med minst tre satellitter. Dess flere satellitter den får kontakt med, dess mer nøyaktig blir posisjonen. I en trang bygate med høye hus på begge sider kan det være problemer med å få en nøyaktig posisjon, men som regel greier enheten å finne ut hvor man er, når man kommer fram til et kryss der det er litt åpnere. 

 

Det nåværende GPS-systemet drives av det amerikanske forsvarsdepartementet. Det består av rundt 30 satellitter. Rundt 2014 vil det komme et nytt europeisk system. Det skal visstnok få en feilmargin. 

 

Teknologien utvikler seg stadig og kan også nyttiggjøres av døvblinde ettersom det er bare tidspørsmål når norsk tale blir konvertert til punktskrift. Døvblinde med førerhunder og som er i besittelse av GPS har store fremtidsmuligheter med langt større bevegelsesfriheter. Med GPS kan man lagre ruter som viser hvilke vei man skal gå enten i byer eller ute på landet. 

 

I utgangspunkt er GPS for blinde et hjelpemiddel, men det er ikke slik at alle automatisk får dette. Det må godtgjøres at man ved bruk av hjelpemiddelet blir mer selvstendig ift dagliglivets gjøremål. For at vi skal kunne vurdere om vilkårene er oppfylt, ønsker hjelpemiddelsentralen i at de som tenker å søke om dette produktet først prøver det ut der de bor. Hjelpemiddelsentralen har et eksemplar som det er mulig å låne, og man kan da kontakte Benny Svardal på Hjelpemiddelsentralen, tlf 53 04 04 01. Dette gjelder hjelpemiddelsentralen i Hordaland, men jeg skulle tro at praksisen er den samme for dem andre hjelpemiddelsentralen i hele landet. 

 

I etterkant av at man har prøvd ut produktet må man sende en søknad og beskrive hvordan man opplevde at hjelpemiddelet fungerte, evt. hva som ikke fungerte så bra, slik at etaten har tilstrekkelig informasjon til at etaten kan vurdere om hjelpemiddelet er både nødvendig og hensiktsmessig. 

Til sjakkinteresserte

Av Kjell R. Johnsen 

LSHDB arrangerer sjakkurs på Eikholt i løpet av uke 41.

 

Kurset blir interessant med spennende og morsom opplegg. Foruten selve kurset blir det arrangert stilmutanturnering – dvs. deltakerne som ønsker det kan prøve seg mot en kjent spiller. For eksempel 10 spillere mot denne ene spilleren.  

 

Videre blir det arrangert underholdning om kvelden med revysanger og underholdning.

 

Kurset vil foregå på Eikholt.

 

Det arbeides med tilgang på kursmidler og når dette spørsmål blir avklaret, vil det bli sendt ut invitasjon til alle medlemmene.

 

Klar som et egg!!!!

Av Cor van der Ljicke

Erling Stordahl sa for 46 år siden; Alle er vi svake, men sammen er vi sterke. 

 

Dette var opprinnelsen til ridderuken og ridderrennet. I år var det ca 350 deltagere fra 10 land, hvorav minst 10 av deltagerne var døvblinde. I konkurransene skiskyting og langrenn var det veldig gode resultater av de døvblinde. Gratulerer. 

 

På grunn av syns– og hørselsproblemer og dårlig balanse, må jeg ofte henge i armkroken til ledsageren min. Dette krever mye krefter og energi. Derfor ba jeg om å få en stor og sterk mannlig ledsager fra idrettshøyskolen. Jeg fikk en liten, men sterk kvinnelig ledsager. Hver dag vi møtte hverandre for å trene til en konkurranse, sa hun: Jeg er klar som et egg. Dette inspirerte og stimulerte meg på en slik måte at ridderuken 2009 ble en stor personlig seier for meg, og også for henne. 

 

Erling Stordahl hadde også en drøm om at alle kunne snakke med alle, uten grenser og uten handikap. Med andre ord fra menneske til menneske og fra hjerte til hjerte. Være medmennesker. 

 

Jeg er født ”med ski på loftet” og hadde aldri sett snø før jeg kom til Norge. Jeg visste egentlig ikke hva skigåing var før jeg kom til Ridderrennet i 1982. Vi i den nederlandske gruppa hadde veldig mye kontakt med ei gruppe fra Ski. Blant annet med Karin Ensjø. Hun var på denne tiden verdensmester i langrennspigging. Jeg ble ikke overrasket over at hun i år fikk Erling Stordahls ærespris. 

 

De første årene hadde vi også mye kontakt med ei gruppe fra England. De gikk blant annet polonese til badstua. I badstua lærte jeg mitt første norske ord. Ved siden av meg satt en nordmann, og plutselig spratt han opp å sa: ” Aiiii, en spiker!” Og på min dialekt fra Nederland, har det samme betydning. 

 

Den drømmen som Erling Stordahl hadde om å kunne snakke med alle, er ikke så lett for syns– og hørselshemmede. Jeg vil bruke denne anledningen til å gi ros til tolkene mine. Deres rolle er å være formidlere i kommunikasjon med andre mennesker. Det greide de på en utmerket måte. 

 

For eksempel: Jeg kjørte sent om kvelden sammen med tolken min i en heis. Plutselig sa hun: ”Cor foran deg står en dame med en hvit stokk, og på genseren hennes står det: Blind dancer.” Jeg spurte henne: ”Hva betyr det?” Hun var fra Amerika og var instruktør for en gruppe blinde dansere. Og på et lite øyeblikk, var vi fjerde etasje og min tolk og jeg danset ut av heisen med henne som instruktør. 

 

Med tolkene kom jeg også i kontakt med en student fra den internasjonale Røde Kors skolen i Norge. De studentene er hjelpere i matsalen hvis du er blind og kommer alene. Studenten jeg snakket med kom fra Ecuador, og han inviterte meg til en trommesession. Plutselig satt jeg der med 20 studenter og spilte djembe og sang. Til slutt ba jeg alle stå opp og gi hverandre hendene, hvorpå vi sang: ”We shall overcome some day.” Dette var en sterk opplevelse. 

 

Ideologien fra Erling Stordahl er ikke bare å konkurrere for konkurransenes skyld, men å gi livskraft, livskvalitet og livsmot. Etter Ridderrennet møtte jeg en mann med utrolig stort handikap. Det tok 6,5 timer for han å gjennomførte 20 km på ski med skigåstativ. Jeg spurte: ”Har du vunnet?” Etter en lang stund svarte han: ”Ja, jeg har vunnet tilbake min stolthet”. Denne historien gjorde et veldig sterkt inntrykk på meg, og hans ”seier” virker på meg som like stor som Bjørn Dæhilies seier på 50 km under OL i Nagano. 

 

Siste kvelden på Beitostølen var kona mi og jeg så heldige å bli invitert til å spise middag ved veteranbordet. Ved dette bordet satt bl.a. Kåre Dahl, som har deltatt i samtlige ridderrenn, og Ingrid Wigernes, verdensmester på ski på 60-tallet. Så med ridderrennerfaring bare fra 1982 var jeg som en ungdom å regne i det selskapet. 

Alle opplevelser og inntrykk som jeg sitter igjen med etter årets ridderuke, motiverer meg til å delta også neste år. Derfor oppfordrer jeg alle andre til å utfordre seg selv og delta. 

 

JEG ER KLAR SOM ET EGG 

 

PS! 

Når du kjører til og fra Beitostølen, kan jeg anbefale et stopp på Munkekroen i Aurdal. Dette er en dansk kro med en utrolig fin atmosfære. På en plakat i kroen stod det: ” De vakreste ting i verden kan verken sel eller høre, de må berøres med hjertet. ”

 

Ny bok om brukermedvirkning

Av Lisbet Grut

Her er informasjon om en ny bok om brukermedvirkning: 

 

Tone ALM Andreassen: Brukermedvirkning i NAV. - Når velferdsforvaltningen og brukerorganisasjonene skal jobbe sammen. Utgitt på Gyldendahl Akademisk. 

 

Forlagets omtale av boken: 

Målene for den nye arbeids– og velferdsforvaltningen (NAV) er å få flere i arbeid og aktivitet, og færre på stønad. Tjenestene som NAV tilbyr skal bedre tilpasses brukernes behov, og gjøres mer helhetlige. Det er fastslått at NAV skal bygges med brukermedvirkning. Det betyr at representanter for brukerne skal få uttale seg om planlegging, gjennomføring og evaluering av etatens tjenester og drøfte virksomheten på vegne av brukergrupper. Denne boken gir grunnlagsinformasjon om NAV og behandler sentrale temaer om medvirkningsprosesser som alle som skal organisere og delta i brukermedvirkningsfora vil ha stor nytte av. Boken er blitt til i et samarbeid med FFO. 

 

Se også hjemmesiden til arbeidsforskningsinstituttet: 

 

http://www.afi.wri.no/modules/module_123/proxy.asp?D=2&C=465&I=4391 

 

 

Samlivskurs – kurs for deg og meg

Av Anne Margrethe Langseth og 

Cor van der Ljicke

Kona mi og jeg har vært på samlivskurs i regi av Eikholt, LSHDB og samlivssenteret på Modum. 

 

Mange tenker vel som vi gjorde, at de som deltar på samlivskurs har problemer i forholdet sitt. Så dette er vel ikke noe vi trenger å være med på. 

 

Etter å ha vært med på kurset, kan vi trygt si at her er det mye å lære for alle som lever i et parforhold. Ja, kanskje er det lurt å være med på samlivskurs for de som er helt i oppstarten av et parforhold” 

 

Vi fikk godt innblikk i hva som er faresignaler i et forhold og hvordan en kan oppdage disse, vi lærte samtaleteknikker og løsningsmodeller. Og vi fikk rett og slett mange gode tips om hvordan vi kan få, eller fortsette å ha det godt sammen. 

 

Det var aldri noen offentliggjøring av det som vi ulike parene snakket om, og vi trengte aldri å si noe mer enn det vi selv ville. 

 

Kurslederne var både faglig dyktige og gode menneskekjennere. 

 

Når det blir arrangert nye kurs, anbefaler vi på det sterkeste å søke om å få bli med på det. 

Nasjonalt kompetansesystem for døvblinde

Kilde: Brosjyre fra Helse Sør-Øst 

DØVBLINDHET

Døvblindhet er en spesifikk funksjonshemming. Døvblindhet er en kombinert syns– og hørselshemming. Den begrenser en persons aktiviteter og hindrer full deltakelse i samfunnet i et slikt omfang at det krever at samfunnet støtter med særlig tilrettelagte tjenestetilbud, tilpasning av omgivelsene og/eller tekniske hjelpemidler. (Nordisk definisjon av døvblindhet 2007)

 

Begrensningene er særlig store i forhold til: 

· Kommunikasjon og sosialt samspill

· Tilegnelse av informasjon

· Orientering i rom og fri bevegelse

 

Det skilles mellom: 

· Medfødt døvblindhet: 

· når det kombinerte sansetapet er medfødt 

· når det kombinerte sansetapet oppstår før språket er utviklet 

 

 Ervervet døvblindhet: 

· når det kombinerte sansetapet oppstår etter at språket er etablert 

· ved medfødt/tidlig alvorlig synstap og senere hørselstap 

· ved medfødt/tidlig alvorlig hørselstap og senere synstap 

· ved alvorlig syns– og hørselstap senere i livet

Årsaker til døvblindhet: 

· Sjeldne syndromer og sykdommer som innebærer både syns– og hørselshemming

· Skader/infeksjoner og sykdommer som rammer både syns– og hørselsfunksjonen 

· Genetisk betingede tilstander 

Døvblindhet er en sjelden funksjonshemming. Cirka 500 personer med døvblindhet er brukere av Nasjonalt kompetansesystem for døvblinde. 

 

Nasjonalt kompetansesystem for døvblinde er en del av spesialisthelsetjenesten i Norge. Det består av fire regionsentra, to sentre med landsdekkende oppgaver og en koordinerende enhet, som alle er tilknyttet Helse Sør-Øst RHF. Kompetansesystemet for døvblinde samarbeider med kommunale og fylkeskommunale aktører og er en del av et helhetlig og tverrfaglig tilbud. 

 

Målgruppen for Nasjonalt kompetansesystem for døvblinde er personer med sjeldne medfødte og tidlig ervervede tilstander som medfører døvblindhet, samt deres pårørende og fagfolk i det tverrsektorielle tjenesteapparatet. Ved kombinert alvorlig syns– og hørselshemming/døvblindhet som oppstår på grunn av aldersrelaterte tilstander, bistår kompetansesystemet kommunene med informasjon og kurs. 

 

Nasjonalt kompetansesystem for døvblinde skal: 

· Bidra til at personer med døvblindhet får samme tilbud og service som andre

· Dekke behov for tjenester som ikke kan dekkes av det ordinære tjenesteapparatet

· Bidra til best mulig funksjon og mestring av hverdagen for brukerne 

· Gi tjenester til det øvrige hjelpeapparatet slik at dette blir i stand til å yte bedre tjenester til brukere og pårørende

 

Dette kan bestå i: 

· Funksjonelle og medisinske utredninger

· Rådgivning og veiledning 

· Kurs og informasjonsformidling 

· Forsknings– og utviklingsarbeid 

· Tilrettelegging for kontakt mellom personer med døvblindhet

 

REGIONSENTRENE

I samarbeid med kommunene har regionsentrene et særlig ansvar for oppfølging av personer med døvblindhet i sin del av landet. Regionsentrene tar imot henvendelser direkte fra brukere selv, pårørende og relevante fagpersoner, gjør utredninger og gir råd/veiledning og opplæring. De sprer kunnskap om døvblindhet, gir råd om aktuelle tiltak og informerer om de rettigheter som personer med døvblindhet har. 

 

Regionsenter for døvblinde, Universitetssykehuset Nord-Norge

Gimleveien 68, 9019 Tromsø

Tlf: 77 78 58 30 - Faks: 77 78 58 49

E-post: RegionsenteretDB@unn.no  

Region: Finnmark, Troms og Nordland. 

 

Regionsenter for døvblinde, Statped Vest

Pb 6039, Bergen postterminal, 5892 Bergen 

Tlf: 55 92 34 00 - Faks: 55 92 35 51

E-post: statpedvest@statped.no 

 

Region: Mære og Romsdal, Sogn og Fjordane, Hordaland og Rogaland. 

 

Regionsenter for døvblinde, Andebu Døvblindesenter

Molandveien 44, 3158 Andebu 

Tlf: 33 43 87 00 - Faks: 33 43 87 20 

E-post: adb@signo.no 

Region: Vest-Agder, Aust-Agder, Telemark, Buskerud, Vestfold og Østfold 

 

Regionsenter for døvblinde, Skådalen kompetansesenter

Pb 13, Slemdal, 0710 Oslo 

Tlf: 22 70 37 00 - Faks: 22 70 37 01 

E-post: skadalen@statped.no  

Region: Nord-Trøndelag, Sør-Trøndelag, Hedmark, Oppland, Akershus og Oslo. 

 

SENTRE MED LANDSDEKKENDE OPPGAVER 

Eikholt nasjonalt ressurssenter for døvblinde tilbyr rehabiliteringskurs, opplæring i alternative kommunikasjonsformer og innen IT. Det gis også kurs/tjenester tilpasset den enkelte og kurs for fagpersoner. Senteret brukes videre som møteplass for døvblinde, deres pårørende og fagpersoner. 

 

Eikholt nasjonalt ressurssenter for døvblinde 

Helen Kellers vei 3, 3031 Drammen 

Tlf: 32 89 90 50 - Faks: 32 88 90 52

E-post: post@eikholt.no  

www.eikholt.no  

 

Huseby kompetansesenter utfører blant annet tverrgaglige utredninger av syn hos personer med kombinerte syns– og hørselsvansker. 

 

Huseby kompetansesenter 

Gamle Hovsetervei 3, 0768 Oslo 

Tlf: 22 02 95 00 - Faks: 22 92 15 90 

E-post: huseby@statped.no  

 

KOORDINERINGSENHETEN

Koordineringsenhetens oppgaver: 

· Koordinere virksomheten i Nasjonalt kompetansesystem for døvblinde 

· Bidra til økt samarbeid med brukerorganisasjonene

· Bidra til økt informasjonsformidling 

· Bidra til økt forsknings– og utviklingsarbeid

· Være nettverksbyggende

· Være rådgivende

 

Nasjonalt kompetansesystem for døvblinde, Koordineringsenheten

Ullevål universitetssykehus HF, Bygg 31b, 0407 Oslo 

Tlf: 23 02 75 81 - Faks: 23 01 63 03

E-post: dovblindhet@uus.no  

 

Nasjonalt kompetansesystem for døvblinde har en felles internettadresse: www.dovblindhet.no 

 

RÅDGIVENDE UTVALG 

Rådgivende utvalg for Nasjonalt kompetansesystem for døvblinde er et forum for medvirkning og rådgivning på systemnivå. Utvalget består av representanter fra brukerorganisasjonene, oppdragsgiver, relevante samarbeidspartnere og kompetansesystemet for døvblinde. Koordineringsenheten har sekretærfunksjonen. 

 

Tull og Tøys med TT-kort

Av Cor van der Ljicke

Jeg kom for noen uker siden med fly fra Nederland sent på kvelden. Jeg har TT-kort og ville ta en drosje til Maura hvor jeg bor. 

 

Dette skulle vise seg å by på vanskeligheter. Jeg spurte i drosjeskranken etter en drosje fra Øvre Romerike, men det var ikke noen tilgjengelig. Etterpå var det en stor diskusjon om hva slags TT-kort jeg hadde, og om jeg kunne kjære med en taxi fra Oslo taxisentral eller en fra City taxi. Jeg har et TT-kort fra Akershus fylkeskommune. På baksiden av kortet står det at kortet kan benyttes over hele landet. 

 

Til slutt fikk jeg beskjed om at jeg kunne kjøre med Oslo taxi eller City taxi. Jeg gikk ut med en vekter fra Securitas, men første sjåfør fra Oslo taxi nektet å kjøre meg. Han hadde vanskeligheter med å forstå meg, og kunne heller ikke snakke godt norsk. Men det han sa, var at jeg ikke kunne bruke dette kortet i en Oslo taxi. Han sa også at jeg måtte bestille turen på forhånd. Vi gikk inn igjen, fortalte situasjonen, kommer på nytt tilbake med vekter og fikk en drosje fra City taxi. Også han nekter å kjøre meg fordi kortet var ukjent for hans system. 

 

Fikk deretter en drosje fra Oslo taxi, han ville kjøre meg, men etter en stund ble han veldig usikker, og ringte sentralen for Oslo taxi. Han fikk ikke klart svar etter to telefonforsøk, deretter spurte han meg om jeg ville betale. Jeg sier nei, fordi jeg har kjørt 11 år med TT-kort, men har aldri hatt slik krangling før. Han ringte for tredje gang og fikk endelig beskjed om at han kunne kjøre meg med vanlig takst - 80,- kr i avgift for Gardermoen. 

 

Dette var en veldig irriterende og frustrerende opplevelse. Dette er ikke noen god reklame for norsk drosjenæring. Alle de tre sjåførene kunne verken snakke eller forstå godt norsk og hadde ikke kjennskap til reglene om TT-kort. Også bak skranken hadde de manglende kunnskap om TT-kort. 

 

Kanskje det kan være en god ide å orientere bedre om TT-kort overfor skrankepersonell og overfor Oslo taxi og City taxi’s sjåfører spesielt. Jeg har aldri hatt problemer med Øvre Romerike taxi. Det var også derfor jeg i utgangspunktet spurte etter dem. 

 

Jeg har sendt et klagebrev om denne situasjonen til Taxi depot på Gardermoen med kopi til Fylkesmannen i Akershus, avd. samferdsel. Taxi depot har ikke svart enda, men jeg fikk en telefon fra Fylkesammens kontor. De skal ta kontakt med Oslo Taxi for å skjerpe rutinene. Han sa også at jeg med TT-kort for Akershus bare kan kjøre med Oslo Taxi, ikke med City Taxi, Norges Taxi etc., etc., fordi det ikke er inngått noen avtale med disse selskapene. 

 

Jeg håper og forventer at jeg i fremtiden er forskånet fra slike opplevelser, og at bruk av TT-kort blir Trygt og Trivelig.  

 

PS! Når du trenger assistanse til fly eller tog på Gardermoen, kan du ringe Medema, tlf 64 82 17 72. 

 

Blåbær for bedre syn

Kilde: Norges Blindeforbunds hjemmeside, www.blindeforbundet.no  

 

Blåbærsesongen er nå i gang! Det er flere grunner til å gå en tur i skogen nå: Det er hyggelig å gjøre med familie eller venner, du får trim og ikke minst, blåbær er bra for synet.

 

Blåbær er full av antioksidanter, derfor er det helsebringende å spise de små blå bærene.

Antioksidanter

Antioksidanter demper en tilstand som kalles «oksidativt stress» i kroppen. Oksidativt stress kan skade cellene, og er med på å fremskynde mange vanlige sykdommer som: hjerte- og karsykdommer, kreft, diabetes og ikke minst øyesykdommer.

Vi kan si at oksidant stress har en «bensin på bålet»- effekt på en sykdom som allerede ligger latent i kroppen. Mennesker og dyr har fra naturens side et omfattende antioksidantforsvar mot oksidativt stress. Kroppens egne celler bidrar ved å produsere store mengder antioksidanter, men det ser også ut til at man ved hjelp av matvarer kan styrke dette forsvaret ytterligere.

 

Gå for sterke farger

Jo sterkere farge på bærene, jo sunnere. Blåbær inneholder stoffet antocyanidiner som gir den fine fargen og beskytter mot mikroorganismer. Med andre ord så er de plantenes eget immunforsvar. Disse viktige egenskapene overføres til vår kropp etter at vi har spist bær. Det fører til at vi får effektive antioksidanter. Antioksidanter finnes i skallet eller i de ytre hinner på de fleste matplanter. Det gjenstår ennå en god del forskning før man har full kunnskap om helseeffektene av antioksidantrike matvarer.

Blåbær er på topp 10-listen over de mest antioksidantrike matvarene. Sørger du for et kosthold rikt på antioksidanter, er sjansen større for at du holder deg frisk og beholder et godt syn. Spis derfor blåbær året rundt.

 

Fakta om blåbær:

- Blåbær kan fås kjøpt hele året, men de er på sitt beste fra sensommer til tidlig høst.
- Blåbær skal være faste og glatte i skinnet og fargen dyp blålilla. Bærene skal ha litt hvit «frost» på skallet.  

- Hageblåbærene er større enn de viltvoksende og har lyst fruktkjøtt.
- Blåbær som er frosne hele har omtrent like mye antioksidanter som friske bær.
- Blåbær oppbevares best i kjøleskap ved 2-4 ºC. Holdbarheten er svært begrenset.
- Antioksidantinnholdet i ferske hele bær og frosne hele bær er omtrent det samme
- Hvis bærene ødelegges eller moses, reduseres antioksidantinnholdet ganske fort.
- Produkter laget av blåbær, som du kan kjøpe i butikkene, er i varierende grad utsattfor varmebehandling. Det totale innholdet av antioksidanter i noen saft- og syltetøyprodukter varierer ganske mye fraprodusent til produsent.


Neste nr av SynHør-bladet kommer i oktober, og siste frist for innsending av stoff og bilder til redaktøren Birgit Hagerupsen er 1. oktober. Redaktørens e-post er: bibbih@online.no 

